PERSEPSI PELAJAR TERHADAP PENGGUNAAN VIDEO DAN PADLET (PVDP) DALAM PENGAJARAN DAN PEMBELAJARAN SUBJEK PEMIKIRAN DAN TAMADUN ISLAM
Authors: Wan Jusoh Wan Noor Hazlina , Abd Ghani Ruhaizah , Mohd Noor Nor Adila , Awang Azarudin , Sulaiman Noor Hasyimah 
Published: June 2020

Islamic Thought and Civilization (CTU151) is a compulsory course for second year diploma Muslim students in Universiti Teknologi MARA (UiTM). Conventional methods of teaching and learning (T&L) are quite dull and failed to tackle students’ interest in the subject. Therefore, the usage of video and Padlet is proposed to be an alternative for teaching method in settling the problem faced during the T&L process. This research aims at measuring students’ perception on the suitability of the proposed methods of T&L either inside or outside the classroom. Pilot study was conducted using questionnaire by distributing it to 35 respondents and the data were analyzed using SPSS version 22. Then, descriptive analysis was used to measure students’ perception on the related questions. The result shows that high scale of the students’ perception on the using of PVdP at average mean score of 3.93. The finding implies that using the PVdP innovative method in the classroom managed to overcome the classroom dullness environment, led the students to become happier, and improvised their understanding because Padlet is a Web 2.0 application that could be used for learning collaboration and as a communication tool among students. In fact, technology integration through video and Padlet is one of the mechanisms that stimulates good T&L process and also helps to boost students’ performance in this course.

Keywords: Padlet, Video, Teaching and Learning (T&L), Islamic Thought, Civilization

Kursus Pemikiran dan Tamadun Islam (CTU151) merupakan subjek wajib bagi pelajar diploma tahun dua yang beragama Islam di Universiti Teknologi MARA (UiTM). Kaedah konvensional yang digunakan di dalam kelas bagi proses pengajaran dan pembelajaran (PdP) menyebabkan pelajar berasa subjek ini agak membosankan dan kurang minat untuk belajar atas alasan kaedah penyampaian yang digunakan adalah mendatar dan kurang menarik. Justeru, kaedah penggunaan video dan Padlet (PVdP) menjadi alternatif bagi menyelesaikan masalah yang dihadapi semasa proses PdP kursus Pemikiran dan Tamadun Islam dilaksanakan. Kajian ini dilakukan untuk mengukur persepsi pelajar terhadap kesesuaian pelaksanaan PVdP dalam proses PdP di dalam dan di luar kelas. Kajian rintis dilakukan dengan menggunakan kaedah soal selidik dengan bilangan responden seramai 35 orang dan data dianalisa menggunakan SPSS versi 22. Selanjutnya, analisis statistik dengan ujian min (purata) digunakan bagi mengukur persepsi responden terhadap soalan-soalan yang diberikan. Hasil dapatan menunjukkan persepsi pelajar terhadap pelaksanaan PVdP di dalam kelas berada pada skala yang tinggi apabila purata skor min yang diperolehi ialah 3.93. Ini bermakna, inovasi PVdP di dalam kelas mampu untuk mengatasi masalah rasa bosan malah pelajar merasa seronok dan dapat meningkatkan kefahaman mereka terhadap pembelajaran yang disampaikan kerana Padlet merupakan aplikasi Web 2.0 yang boleh digunakan untuk berkolaborasi dan berkomunikasi bagi tujuan pembelajaran. Aplikasi ini juga dilihat mampu untuk memudahkan hubungan komunikasi antara pelajar. Ini jelas menunjukkan bahawa integrasi teknologi melalui PVdP dalam pendidikan adalah salah satu contoh mekanisme yang berupaya merangsang proses PdP yang baik dan berkesan di dalam pendidikan dan secara tidak langsung dapat membantu melonjakkan lagi prestasi pelajar dalam kursus yang diajar.

Kata kunci: Aplikasi Padlet, Penggunaan Video, Pengajaran dan Pembelajaran (PdP), Pemikiran Islam, Tamadun